AGE ร่วมโครงการ “ร้อยรักรวมใจเอจีอีรักษ์ต้นไม้สู่ชุมชน”
AGE ร่วมโครงการ "ร้อยรักรวมใจเอจีอีรักษ์ต้นไม้สู่ชุมชน" เมื่อเร็วๆนี้
18 ก.ค. 2561

คุณปณิตา ควรสถาพร ผู้ช่วยกรรมการผู้จัดการ บริษัท เอเชีย กรีน เอนเนอจี จำกัด (มหาชน) หรือ AGE ร่วมกับบริษัท เอจีอี เทอร์มินอล จำกัด และคณะผู้บริหาร พนักงาน พร้อมด้วยคุณพิรุณ วิมลอักษร นายอำเภอนครหลวง ให้เกียรติเปิดงาน และร่วมทำกิจกรรมโครงการ “ร้อยรักรวมใจเอจีอีรักษ์ต้นไม้สู่ชุมชน” กับชาวบ้านตำบลแม่ลา หมู่ที่ 3 และหมู่ที่ 5, เจ้าหน้าที่ อบต.แม่ลา, ครู นักเรียนโรงเรียนวัดปรีดารามและโรงเรียนวัดสำมะกัน อำเภอนครหลวง จังหวัดพระนครศรีอยุธยา ด้วยการปลูกต้นทองอุไรริมทางถนน เพื่อตระหนักถึงความสำคัญกับการมีส่วนร่วมรับผิดชอบต่อสังคมด้านกิจกรรมการมีส่วนร่วมกับสังคมและสาธารณะประโยชน์ เมื่อเร็วๆนี้